tomron87/hebrew-wikipedia-sentences-corpus huggingface dataset:
לחברה גם מחלקה מפותחת לאפקטים חזותיים ואפקטים מיוחדים.
בינואר 2018, CTC Media רכשה 25% ממניות אולפן הקולנוע.
שנה סרט שיתוף פעולה עם 2012 ג'ונגל CTB Films 2015 רוח הרפאים2017 השותף משיכה Art Pictures Studio 2018 על הקרח2020 פלישה על הקרח 2 ספוטניק
Vivo cantando (בעברית: לחיות כדי לשיר) הוא שיר שהקליטה הזמרת הספרדייה סלומה.
את השיר כתבו מריה חוסה דה סראטו ואניאנו אלקלדה.
השיר ייצג את ספרד בתחרות האירוויזיון של שנת 1969, והיה אחד מארבעת הזוכים.
השירים הנוספים שזכו בתחרות היו "Boom Bang-a-Bang" של הממלכה המאוחדת בביצוע לולו, "De troubadour" בביצוע לני קור שייצגה את הולנד, ו-"Un jour, un enfant" בביצוע פרידה בוקארה שייצגה את צרפת.
זו הייתה הפעם השנייה שהשיר הזוכה היה נציג ספרד.
הוא מושר מנקודת מבטה של אישה המספרת לאהובה על השינוי לטובה שהוא גרם, בייחוד שעכשיו היא חיה את חייה בשירה.
סלומה הקליטה את השיר בשש שפות: ספרדית (קסטיליאנית), קטלאנית (בשם "Canto i vull viure"), בסקית ("Kantari bizi naiz"), אנגלית ("The Feeling of Love"), צרפתית ("Alors je chante"), איטלקית ("Vivo cantando").
הזמרת הישראלית ריקה זראי הקליטה גרסת כיסוי של השיר בצרפתית, ושיר זה שהה שלושה שבועות במקום הראשון במצעד הסינגלים הצרפתי, מ-16 באוגוסט עד 5 בספטמבר 1969.
שני היבטים בלטו בהופעתה של סלומה באירוויזיון.
האחד היה התלבושת שלה - חליפת מכנסיים המכוסה רצועות ארוכות של חרסינה בדמות חרוזים - והשני העובדה שהזמרת רקדה תוך כדי שירה.
ריקוד היה מנוגד לחוקי התחרות, אבל סלומה לא נענשה, כי גם המבצעים של אירלנד ושל הממלכה המאוחדת רקדו בהופעתם.
בשנה שלאחר מכן, אירוויזיון 1970, ייצג את ספרד הזמר חוליו איגלסיאס עם השיר "Gwendolyne", ובאירוויזיון 1971 הופיעה הזמרת קרינה עם השיר "En un mundo nuevo".
Voda (בעברית: מים) הוא שיר בסלובנית שנכתב והולחן על ידי אנה סוקליץ' ובויאן סימונצ'יץ', ומבוצע על ידי אנה סוקליץ'.
ב-22 בפברואר 2020 זכה השיר בתוכנית "EMA 2020", שמהווה את קדם האירוויזיון הסלובני, ונבחר לייצג את סלובניה באירוויזיון 2020 ברוטרדם, הולנד.
"Viva Forever" (בעברית: "לחיות לנצח") הוא סינגל שהוקלט על ידי להקת הבנות הבריטית ספייס גירלז, מתוך אלבום האולפן השני שלה, Spiceworld.
השיר יצא לאור ב-20 ביולי 1998, כסינגל הרביעי והאחרון מתוך האלבום.
השיר נכתב על ידי חברות הלהקה, ביחד עם מתיו רו וביפקו והופק על ידי מתיו רו וביפקו גם כן.
השיר זכה להצלחה רבה בבריטניה, תוך שדורג שם כשיר ה-13 המצליח ביותר במדינה בשנת 1998, וזאת בנוסף לכך שאיגוד תעשיית ההקלטות הבריטי העניק לו את תואר הפלטינה, על מכירות של למעלה מ-740,000 עותקים.
כמה שנים לאחר צאתו עלה השיר לרשת הזרמת המדיה ספוטיפיי, תוך שצבר שם למעלה מ-25 מיליון השמעות.
את הווידאו קליפ של השיר, צילמו בצורת של סטופ מושן, בו ניתן לראות את חברות הלהקה (כולל ג'רי האליוול), כפיות.
הקליפ בוים על ידי הבמאי זוכה פרס האוסקר סטיב בוקס.
הקליפ הועלה לערוץ היוטיוב של להקת הבנות ב-12 במרץ 2009.
נכון לאפריל 2020 עומד מונה הצפיות של הקליפ על למעלה מ-42 מיליון צפיות.
מקוםתאריםמכירותאוסטרליה (ARIA)פלטינה70,000בלגיה (BEA)זהב25,000בריטניה (BPI)פלטינה740,000גרמניה (BVMI)זהב250,000ניו זילנד (RMNZ)פלטינה10,000צרפת (SNEP)זהב250,000שוודיה (GLF)זהב15,000שווייץ (IFPI Switzerland)זהב25,000
2 הוא אלבום הילדים השני של הזמרת-יוצרת המקסיקנית טליה.
האלבום יצא לאור ב-29 במאי 2020, על ידי חברת התקליטים סוני מיוזיק לטין.
בשנת 2014, הוציאה טליה את אלבום הילדים הראשון שלה Viva Kids Vol.
1, ולאור הצלחתו יצא אלבום הילדים הזה.
האלבום יצא בפורמט של הורדה דיגיטלית ובפורמט של הזרמת מוזיקה.
Voice & Piano (בעברית: קוֹל & פְּסַנְתֵּר) הוא אלבום אולפן של הזמרת-יוצרת הישראלית יסמין לוי ושל המלחין הישראלי גיל שוחט.
האלבום יצא לאור ב-21 במרץ 2021, על ידי חברת התקליטים הליקון.
באלבום נכלל הלהיט הבינלאומי של לוי "Una Noche Mas", כמו גם השיר "Song for the Country" שבוצע בשפה העברית.
אלבום זה נחשב לאלבומה הראשון של לוי מאז צאת רק עוד לילה אחד, משנת 2017.
לאחר שהוציאה בשנת 2017 את רק עוד לילה אחד, לא הוציאה לוי אלבום אולפן נוסף.
במרץ 2021 נודע כי Voice & Piano יופץ ב-21 באותו החודש.
בהמשך, נודע כי גיל שוחט יהיה חלק מתוכו ועוד פורסם כי השניים יקיימו הופעה משותפת שהתקיימה במועדון זאפה שבזכרון יעקב.
השניים הופיעו יחד בעבר בתל אביב-יפו.
ברדיו סול סקרו את האלבום, תוך שנחשף שם כי "האלבום הוקלט בשידור חי – ללא עריכות, ללא תוספות, כדי לשמר את האותנטיות של המופע".
מדינהתאריך יציאהפורמטחברת תקליטיםמקורכלל העולם21 במרץ 2021הזרמת מוזיקה • הורדה דיגיטליתהליקון
Viva Las Vengeance הוא אלבום האולפן השביעי והאחרון של פרויקט הרוק האמריקאית פאניק!
אט דה דיסקו, שיצא במלואו ב-19 באוגוסט 2022, בהוצאת חברות התקליטים Fueled by Ramen וורנר רקורדס.
האלבום הוכרז לצד יציאת הסינגל המוביל ורצועת הכותרת "Viva Las Vengeance" ב-1 ביוני 2022. לאחריו, הוכרז על סיבוב ההופעות לקידום האלבום, ובמהלכו הופיע הפרויקט בצפון אמריקה ברבעון השלישי של 2022, ובאירופה בשנת 2023.
במאי 2022 הוקם אתר בשם "Shut Up and Go to Bed", בו נרמז על מוזיקה חדשה מהפרויקט בחודש הבא.
לאחר מכן הוכרז על הסינגל "Viva Las Vengeance", ב-29 במאי.
ברנדון יורי תיאר את האלבום כ"מבט לאחור על מי שהייתי לפני 17 שנה ועל מי שאני עכשיו".
יורי הקליט את האלבום לתוך רשמקול עם ג'ייק סינקלייר ומייק ויולה בלוס אנג'לס.
Viva Duets (בעברית: דואטים חיים) הוא אלבום האולפן ה-56 של זמר הג'אז האמריקאי טוני בנט.
את האלבום הוציאה ב-22 באוקטובר 2012 חברות התקליטים קולומביה רקורדס ו-MGM רקורדס.
האלבום מושר באנגלית, בספרדית ובפורטוגזית, וכולל דואטים של בנט עם זמרים לטיניים.
Vlogbrothers (לעיתים נכתב VlogBrothers או vlogbrothers; בתרגום חופשי: "אחי הוולוגים") הוא ערוץ ולוגים ביוטיוב.
הסרטונים בערוץ מועלים על ידי האחים גרין: ג'ון גרין והאנק גרין.
בהתחלה, הערוץ היווה מקום לשיתוף פרויקט של האחים אשר נקרא "Brotherhood 2.0".
לאחר סיום הפרויקט המשיכו האחים ביצירת ולוגים והעלאתם לערוץ.
הערוץ היה הראשון במה שיהפוך לקהילה גדולה יותר של ערוצי יוטיוב ופרויקטים שנוצרו ופותחו על ידי האחים גרין, והובילו ליצירת הקהילה מבוססת־האינטרנט הנקראת "נרדפייטריה".
האחים גרין תומכים בקהילה ומעודדים את הנמנים בה לתרום ולהפוך את העולם למקום טוב יותר, וכפי שהם מגדירים את המטרה שלה: "להוריד את רמת הבאסה העולמית (במקור: "Decrease world suck").
אחד מהפרויקטים הגדולים של האחים וקהילת הנרדפייטריה הוא "Project for Awesome", שנועד לחלק כספי צדקה לארגונים ועמותות קטנות, שבדרך כלל אינן מקבלות הרבה כספי צדקה ותשומת לב.
מבחינה משפטית, הערוץ "Vlogbrothers" נמצאת בבעלות חברת "Complexly" (לשעבר נקראה EcoGeek LLC), אשר במקור הייתה בבעלותו הבלעדית של האנק, אך כעת נמצאת בבעלות משותפת של שני האחים.
האחים גרין מצהירים כי אין לסרטונים שלהם סגנון אחיד: "באמת, אין להם שום סגנון ספציפי.
הסרטונים הועלו לאתר יוטיוב ולאתר "Brotherhood 2.0" שהוקם במיוחד בשביל הפרויקט.
ב-18 ביולי 2007, העלה האנק גרין סרטון שלו מנגן ושר שיר שהוא כתב בשם "Accio Deathly Hallows" לכבוד יציאת הספר הארי פוטר ואוצרות המוות.
סרטון זה היה הסרטון הראשון של האחים שהגיע לעמוד הראשי של יוטיוב, והוא הוביל לפרסום הפרויקט ולהרחבת קהל המעריצים של האחים.
לקראת סוף 2007, האחים השיקו את מסע הפרסום הראשון של פרויקט "Project For Awesome", שבו יוטיוברים יצרו סרטונים המקדמים את ארגון הצדקה האהוב עליהם, במטרה שהארגון שהם קידמו יזכה למודעות רבה יותר, ולתרומות מהצופים.
פרויקט "Brotherhood 2.0" הסתיים ב-31 בדצמבר 2007, אך האחים החליטו להמשיך ולהעלות סרטונים ליוטיוב.
בסרטון שלהם ב-31 בדצמבר 2007, האחים חשפו את החלטתם להמשיך ליצור סרטונים ווולוגים למרות שהפרויקט הסתיים.
לאחר סיומו של הפרויקט הוקם אתר אינטרנט עבור קהילת הנרדפייטריה.
האתר נוהל במקור רק על ידי האנק, אך כעת הוא מעודכן ומנוהל על ידי קבוצת מתנדבים מהקהילה.
פרויקטים חדשים, סרטונים, דיונים, קבוצות ופורומים שנוצרו על ידי קהילת הנרדפייטריה עולים ומפורסמים באתר מדי יום.
הסרטונים של האחים ממשיכים להיות הבסיס לקהילה.
ב-20 בינואר 2010, ג'ון גרין יצא לחופשת אבהות, והסופרת מורין ג'ונסון יצרה סרטונים במקומו עד שובו בחודש שלאחר מכן, עת הציג את בנו החדש הנרי.
האנק גרין התראיין לעיתון פורבס במאי 2011. במהלך 2011 ו-2012, הסרטונים של האחים גרין הוצגו באופן עקבי בכלי תקשורת כמו "CBS News" והפינגטון פוסט.
ב-14 בספטמבר 2012, האנק גרין העלה את הסרטון ה-1000 בערוץ, שהראה את חוויות האחים ב-5 השנים מאז תחילת הפרויקט.
מיליון מנויים ועשר שנים ביוטיוב (2013-הווה)
בפברואר 2013, ג'ון גרין השתתף בפגישת Google Hangouts עם ברק אובמה שבמהלכה הופיעה גם אשתו של ג'ון, שרה אוריסט גרין.
לפני כן, היא לא נראתה במצלמה או באף אחד מהולוגים שלו.
הגישה החמקמקה שלה זיכתה אותה בכינוי "היטי".
ב-5 במרץ, הערוץ הגיע למיליון מנויים ושני האחים צייצו בשידור חי על האירוע.
מאוחר יותר, ב-25 ביוני, ג'ון גרין יצא לחופשת אבהות לרגל הולדת בתו השנייה אליס, ושישה מארחים אורחים עשו סרטונים במקומו, כולל האנה הארט (מהערוץ "MyHarto"), גרייס הלביג (מערוץ "itsgrace"), קרייג בנזין (מערוץ "wheezywaiter") ועוד, שבכללם היו גם כמה יוטיוברים אנונימיים שזכו בתחרות שיצרו האחים.
ב-11 בספטמבר 2015, האחים החלו לרשום את כל הסרטונים בערוץ תחת רישיון Creative Commons Attribution 3.0, המאפשר שימוש די חופשי בסרטונים שלהם.
מאוחר יותר הבהיר האנק גרין ברשת רדיט כי "לא הזכרנו את זה, פשוט החלפנו.
אני לא בטוח מה אנשים היו עושים עם סרטון "Vlogbrothers", אבל אני רוצה שהם יוכלו לעשות את זה."
בתחילת 2017, הצמד חגג את עשר שנותיו ביוטיוב.
לכבוד זה, הם ערכו כנס חד פעמי בשם "NerdCon: Nerdfighteria", שנערך בבוסטון, מסצ'וסטס בין 25–26 בפברואר 2017. הכנס חגג את הקריירה של הצמד ביוטיוב ואת קהילת הנרדפייטריה.
ב-22 באוקטובר 2019, האחים גרין השיקו פרויקט עם ארגון "Partners in Health" לשיפור בריאות האם בסיירה לאון.
האחים הצליחו לגבש סביבם וסביב הקהילה קהל מסור, וכפי שעיתון כריסטיאן טודיי פירט: "המסר שלהם, שחוגג את החנוניות, ההשכלה, המדע והחשיבה המורכבת, הדהד בקול רם ברחבי העולם".
מרגרט טלבוט מעיתון הניו יורקר שיבחה את נושאי הוולוגים שלהם, ותיארה: "הטון של המונולוגים שלהם נע בין אינפורמטיבי ומשעשע...
טלבוט הוסיפה: "הסרטונים שלהם משדרים חוכמה למבוגרים, אבל בצורה מודרנית ומרגיעה".
בניגוד לכך, קרייג רובנס ממגזין "GigaOM", נתן ביקורת קשה יותר על הוולוגים, והשווה אותם באופן שלילי לתוכנית עם זפרנק, באומרו: "אף אחד לא "נושא את הלפיד" של זפרנק ברצינות רבה יותר מהאחים גרין", אך שהוולוגים שלהם "נשארים נוק־אוף חנוני של היצירה המכוננת של זפרנק".
Voice Mate (נקרא בעבר Quick Voice ו-Q Voice) היא עוזרת וירטואלית שזמינה כאפליקציה מובנית עבור טלפונים חכמים שונים של LG.
האפליקציה משתמשת בממשק משתמש בשפה טבעית כדי לענות על שאלות, להציע המלצות ולבצע פעולות על ידי העברת בקשות לשירותי אינטרנט שונים.
Voice Mate מבוססת על העוזרת האישית של Maluuba.
חלק מהיכולות של Voice Mate כוללות קביעת פגישות, פתיחת אפליקציות, הגדרת אזעקות, עדכון אתרי רשתות חברתיות כמו פייסבוק או טוויטר וניווט.
Voice Mate מציע גם ריבוי משימות יעיל.
"Voi Voi" (בעברית: "היי היי") הוא שיר שהוקלט על ידי הזמרת הנורווגית נורה ברוקסטדט.
השיר, שנכתב והולחן על ידי גאורג אלגאן, ייצג את נורווגיה באירוויזיון 1960.
במרכז מילות השיר עומדת אישה אשר מחכה לאהובה שעתיד לבוא לארוחת ערב.
ב-29 במרץ 1960 הופיעה ברוקסטדט על בימת האירוויזיון.
היא שרה שישית בסדר ההופעות, לפני אוסטריה ואחרי בלגיה.
עם תום ספירת הקולות הגיעה ברוסטדט למקום הרביעי עם 11 נקודות.
Voglia di vivere (בעברית: רצון לחיות) הוא המיני-אלבום השני של הזמרת האיטלקייה אנג'לינה מנגו.
את האלבום הוציאו ב-19 במאי 2023 לאור חברות התקליטים 21CO ו-BMG.
הוא דורג במקום השני במצעד האלבומים השבועי של איגוד תעשיית ההקלטות האיטלקי (FIMI), ואף קיבל על ידו תואר זהב לאחר שנמכר בכ-25,000 עותקים ברחבי המדינה.
הסינגל "Ci pensiamo domani" זכה לתואר פלטינה מרובעת מ-FIMI לאחר שנמכר בכ-400,000 עותקים ברחבי איטליה.
"Voglia di vivere" (בעברית: "רצון לחיות") הוא סינגל שהוקלט על ידי הזמרת האיטלקייה אנג'לינה מנגו.
את השיר הוציאו ב-11 בינואר 2023 לאור חברות התקליטים לה טרמה ו-BMG.
הוא נכתב על ידי המבצעת, ג'ורג'יו פסנטי ומישלאנגלו, שגם הפיק אותו מוזיקלית.
איגוד תעשיית ההקלטות האיטלקי (FIMI) התעיד את היצירה בתואר זהב, לאחר שנמכרה בכ-50,000 עותקים ברחבי המדינה.
(או בקיצור Vivo, ממותג כ-vivo) היא חברה סינית רב-לאומית המייצרת טלפונים חכמים, תוספים לטלפונים, תוכנות ושירותים אינטרנטיים.
החברה מייצרת תוכנות למכשירי הטלפון שלה, אותה היא מפיצה דרך השירותים V-Appstore" ו-"iManager".
המכשיר שלהם מבוסס על מערכת ההפעלה של אנדרואיד, אך בפועל החברה מפיצה 2 מערכות הפעלה במקביל על המכשירים שלה - OriginOS ללקוחותיה בסין ו-Funtouch OS ללקוחותיה בשאר העולם.
כיום, Vivo מעסיקה 40,000 עובדים ויש לה 10 מרכזי מחקר ופיתוח (R&D), בסין, יפן וארצות הברית.
Vivo הוקמה ב-22 במאי 2009 ומאז מכרה מכשירים לכ-400 מיליון לקוחות במעל ל-60 מדינות בעולם.
ב-2017, Vivo נכנסה באופן רשמי לטאיוואן, הונג קונג, מקאו, רוסיה, ברוניי, קמבודיה, לאוס, סרי לנקה, בנגלדש, נפאל ווייטנאם.
ב-2020, הכריזה כי היא תתחיל למכור את מכשירי הטלפון שלה באירופה.
ב-2023, Vivo הגיעה לנתח שוק עולמי של 10% בתעשיית הטלפונים החכמים, בסמוך לאופו.
בנובמבר 2023, Vivo הצהירו שהם יוציאו לאור מערכת הפעלה על בסיס קוד פתוח בשם BlueOS.
"" (בעברית: "תחי מולדובה") הוא שיר מאת הראפר המולדובי סאטושי.
השיר נבחר לייצג את באירוויזיון 2026, שיתקיים בווינה שבאוסטריה, לאחר שזכה במקום הראשון בקדם האירוויזיון הלאומי של המדינה, Selecția națională 2026.
ב-17 בינואר 2026 פרסם תאגיד השידור הציבורי של מולדובה, TRM, את רשימת השירים שהעפילו לשלב הגמר של קדם האירוויזיון Selecția națională 2026, ובה נכלל השיר "" כאחד משישה עשר המועמדים.
מופע הגמר התקיים באותו היום.
עם תום שלב ההצבעה זכה השיר לציון הגבוה ביותר מחבר השופטים של מולדובה, מחבר שופטים הבין-לאומיים ומהצבעת הקהל.
הישג זה הציב את השיר במקום הראשון בדירוג הסופי של התחרות והקנה לסאטושי את הזכות לייצג את מולדובה בתחרות האירוויזיון 2026.
מולדובה תתחרה בחלקו הראשון של חצי הגמר הראשון, שיתקיים ב-12 במאי.
Volta הוא אלבום האולפן הבינלאומי השישי של הזמרת האיסלנדית ביורק, שזכה למועמדות בטקס פרסי הגראמי בקטגוריית האלבום האלטרנטיבי הטוב ביותר.
באלבום מופיעים עשרה שירים חדשים.
האלבום המלא נעשה זמין בטעות בחנות האייטיונס בבריטניה בחצות ב-23 באפריל 2007 למשך שש שעות, שבועיים לפני תאריך היציאה הרשמי שיועד לו.
הלה הוביל לדליפתו לרשת יום לאחר מכן.
האלבום זכה לתשומת לב עקב שלוש רצועות שנכללו בו, שהופקו בשיתוף עם המפיק הנודע טימבלנד.
משתף פעולה נוסף באלבום הוא אנתוני הגארטי, הזמר הראשי של הלהקה אנתוני והג'ונסונס, המופיע בשני דואטים באלבום, "The Dull Flame of Desire" ו-"My Juvenile".
ההקלטות של דואטים אלו נערכו בג'מייקה.
האלבום שהה תשעה שבועות בראש טבלת האלבומים האלקטרוניים של בילבורד ובשלושת החודשים הראשונים ליציאתו מכר מעל לחצי מיליון עותקים ברחבי העולם.
האלבום זכה גם לאהדת המבקרים וקיבל ביקורת של ארבעה כוכבים מתוך חמישה מהמגזין Allmusic, וכן מהמגזינים The Guardian ו-The Observer.
על האלבום: "אבל עם האלבום הזה, זה היה שונה מפני שידעתי יותר מבחינה רגשית מה רציתי.
ומפני שעשיתי שניים שלושה פרויקטים ברצף שהיו די רציניים, אולי פשוט הייתי צריכה להוציא את זה מהמערכת או משהו.
אז כל מה שרציתי לעשות באלבום היה פשוט ליהנות ולעשות משהו שהוא מאוד עירני".
על שמועות ההיפ-הופ: "היו כמה אי הבנות שנוצרו על ידי התקשורת בנוגע לכך שאני עומדת לעשות אלבום היפ הופ, וכשהתגלה שלא מדובר בכזה דבר, הייתה אכזבה מסוימת.
אבל לאחר שזה התברר - דרך אגב, זאת לעולם, לעולם לא הייתה כוונתי - הכול היה טוב".
על מצב הרוח של האלבום: "הפרק של Volta הוא הרבה מאוד על צדק.
צדק לנשים, לרוח הנשית, לטבע ולאנשים נזקקים בכללי.
אולי העובדה שיש לי ילדה קטנה השפיעה עליי בצורה שהרגשתי שעליי לחדש, לחנך את עצמי על מצב הדברים ואיך אני הולכת להסביר את זה לה".
על המסר הפוליטי ב-Volta: "לא פוליטי, לא כפי שאני מבינה את המילה הזאת.
זהו אלבום רגשי; הוא עוסק בצדק.
"Declare Independece" יכול היה באותה קלות להיכתב לנערה שנמצאת במערכת יחסים לא טובה.
האלבום לא נוגע לפוליטיקה של מפלגות.
אני לא בטוחה האם "Hope" הוא על פמיניזם.
הוא על לנסות להבין כיצד מחבלת מתאבדת בהיריון מרגישה, יותר מאשר בנוגע למטרה שהיא נלחמת למענה.
אני לא לוקחת עמדה מבחינה פוליטית.
Earth Intruders - 6:13 (ביורק, טימבלנד, נייט הילס)
Innocence - 4:26 (ביורק, טימבלנד, הילס)
My Juvenile - 4:01 (יחד עם אנתוני הגארטי)
הסינגל הראשון מתוך האלבום היה "Earth Intruders", שיצא ב-9 באפריל 2007 בפורמט של הורדה דיגיטלית.
השיר הופק בשיתוף פעולה עם טימבלנד, והוא היה הלהיט הכי גדול של ביורק בארצות הברית מאז Big Time Sensuality ב-1993, אך מיקום השיא שלו בטבלאות שם היה 84 בלבד.
לבסוף, הסינגל יצא בקופסה פיזית ב-4 בפברואר 2008. הקליפ לשיר מציג את פניה של ביורק צפים ברקע, תחילה בצורה הפוכה ולאחר מכן מתהפכים בחזרה, בעודה שרה עם עינייה עצומות.
בקדמה, קבוצה גדולה של לוחמים שבטיים מוצללים רוקדים לקצב המוזיקה.
הסינגל הגיע בשיאו למקום ה-78 בטבלאות הסינגלים בבריטניה ולמקום ה-7 ביפן.
הסינגל השני מתוך האלבום היה "Innocence", שיצא ב-23 ביולי 2007 בפורמט של הורדה דיגיטלית.
אולי עקב עובדה זו, הסינגל לא הופיע בטבלאות הסינגלים בבריטניה בכלל, ובכך הפך לסינגל השני בקריירה של ביורק שלא הגיע לטבלאות שם, כשהראשון היה ההוצאה המוגבלת של "Jóga" ב-1997. גם Inoocence הופק בשיתוף פעולה עם טימבלנד.
הקליפ לשיר נבחר בתחרות שנערכה באתר הרשמי של ביורק בה התבקשו מעריצים להכין גרסאות שלהם לשיר.
11 קליפים נבחרו להגיע לגמר ומתוכם בסקר גולשים נבחר הקליפ הסופי, שהופק על ידי צמד צרפתי.
הסינגל הגיע בשיאו למקום ה-9 בטבלת הסינגלים באיטליה, למקום ה-50 בטבלת הסינגלים של אירופה ולמקום ה-17 ביוון.
הסינגל השלישי מתוך האלבום היה "Declare Independence", שיצא ב-1 בינואר 2008. במקור השיר היה קטע אינסטרומנטלי שנוצר על ידי מארק בל.
ביורק הוסיפה את המילים ואת קולה על גבי המוזיקה.
מילות השיר מוקדשות לגרינלנד ולאיי פארו.
הקליפ בסגנון הצבאי בוים על ידי הבמאי הצרפתי מישל גונדרי.
היה זה שיתוף הפעולה השביעי שלו עם ביורק.
ביורק ביצעה את השיר בכל הופעה חיה בסיבוב ההופעות הנוכחי שלה.
הסינגל הרביעי מתוך האלבום היה "Wanderlust", שיצא ב-7 באפריל 2008 כהורדה דיגיטלית ובפורמט מוחשי שבוע לאחר מכן.
ביורק תיארה את השיר כ"לב של Volta", ואמרה שהשיר הוא על "מצב של חיפוש אחר משהו כאשר אתה כמעט יודע שלעולם לא תמצא אותו", ושהוא צוחק על הרעב התמידי שלה ל"משהו חדש".
ביורק ביצעה את השיר בכל הופעה בסיבוב ההופעות הנוכחי שלה.
לקליפ שצולם לשיר ישנה גרסה תלת־ממדית שהוצגה לראשונה ב-31 במרץ 2008. הסינגל הגיע בשיאו למקום ה-67 בטבלת הסינגלים בצרפת.
הסינגל החמישי מתוך האלבום היה "The Dull Flame of Desire", שיצא לאור ב-29 בספטמבר 2008. לשיר צולם קליפ בו מופיע גם אנתוני הגארטי, שמשתף פעולה עם ביורק בדואט זה.
מחלוקות בינלאומיות עקב "Declare Independence"
ביורק השתמשה בהופעות חיות של השיר כדי להצהיר על תמיכה פוליטית במספר מטרות.
לעיתים קרובות עובדה זו גרמה למחלוקת בינלאומית רבה.
בשתי הופעות בטוקיו היא הראתה את תמיכתה בהצהרת העצמאות של קוסובו, מה שגרם בסופו של דבר לביטול הופעה של ביורק בפסטיבל בסרביה.
בהופעה בשאנגחאי שבסין ב-2 במרץ 2008, ביורק צעקה: "טיבט, טיבט!" שלוש פעמים במסגרת ביצוע השיר.
לפי הדיווחים לא נשרקו שריקות בוז בהופעה אך נוצרה "אווירה לא נוחה במקום" ומעריצים עזבו את האתר במהירות, שכן היה זה השיר המסיים של ההופעה.
כעת טרם ידוע אם יורשה לביורק להופיע בסין בעתיד הקרוב.
ביורק פרסמה הצהרה רשמית באתר שלה בנוגע לתקרית ב-4 במרץ.
בנוסף להצהרה זו, ביורק התייחסה לתקרית בפעם הראשונה בראיון שפורסם ב-18 במרץ 2008:
"כשאמרתי 'טיבט, טיבט', אני לחשתי את זה שלוש פעמים.
לא הייתה שום מהומה במקום.
זה קרה לאחר מכן באתרים באינטרנט.
זה מראה יותר מכל דבר אחר שסין הפכה למעצמת העל הבאה בעולם.
והבעיה היא: איך הם עומדים להתמודד עם בעיות מוסר מערביות כמו חופש הביטוי?
סין אמרה, 'זה ברור שביורק תכננה טיול לסין עם מטרה ליצור התאספות בה תאמר תעמולה פוליטית...
זהו עניין שלהם שניפחו את זה והפכו את זה לסנסציה.
אולי אחרי מה שקרה, אנשים יחשבו שקשה להאמין לזה.
אבל אני עדיין עובדת מתוך ליבה אמוציונלית, והשירים שלי באים מחוויות פרטיות ואישיות.
אפילו שיר כמו Declare Independence הוא בשבילי שיר על אנושיות."
Volume Two הוא אריך נגן של להקת סופט מאשין, אשר יצא ב-1969. באלבום ניכרת השפעת הג'אז המציג את ההומור, דאדאיזם והפסיכדליה כפי שהוצג באלבום הבכורה של הלהקה, The Soft Machine שיצא ב-1968.
האלבום הושפע מהאלבום של פרנק זאפה, Absolutely Free, וכולל שתי יצירות ארוכות ושני שירים קצרים המוצגים כמעבר.
בהמלצתו של זאפה, הלהקה חילקה את היצירות לחלקים קטנים כדי להגדיל את ההכנסה של הלהקה מתוך האלבום.
לדברי מילות השיר "Have You Ever Bean Green?" הלהקה מודה ל־The Jimi Hendrix Experience להקתו של ג'ימי הנדריקס אשר נתנו להם להופיע איתם בניו יורק ב-1968, ובכך נצבר להם קהל גדול יותר.
השיר "Dedicated to You But You Weren't Listening" נכתב לחבר הלהקה קווין איירס שעזב את הלהקה כדי לחיות באי איביזה.
רוברט ואייט - תופים, שירה
מייק רטלדג' - פסנתר, אורגן חשמלי, אורגן האמונד, צ'מבלו, חליל צד
יו הופר - גיטרת בס, גיטרה אקוסטית, סקסופון
Vortexx הייתה רצועת שידור לילדים אשר שודרה בערוץ הטלוויזיה The CW בין 25 באוגוסט 2012 ל-27 בספטמבר 2014. רצועת השידור כללה סדרות אנימציה וסדרות לייב אקשן, וזכתה לפופולרית יחסית בקרב קהל היעד שלה..
במקור, נודעה רצועת השידור להחליף את קודמתה, "Toonzai".
את רצועת השידור ניהלה חברת סבן אנטרטיינמנט של חיים סבן, וכן הייתה אחראית להפקת מרבית התכנים ששודרו בזו.
עם תום שידור הרצועה, הוחלפה זו באחרת, "One Magnificent Morning".
ב-6 באפריל 2011, בעקבות צו משפטי הקשור בזיכיון "יו-גי-הו!", נאלצה חברת 4Kids Entertainment, אשר הפיקה את רצועת השידור "Toonzai", לחתום על צ'פטר 11 לפשיטת רגל, ובכך להפסיק את רצועת השידור.
ב-1 במאי 2012, הביעה עניין חברתו של חיים סבן לרכוש כמה מנכסי 4Kids Entertainment.
ב-26 ביוני 2012, נמכרו נכסי 4Kids Entertainment באופן סופי, כאשר חברת Konami קיבלה את הזכויות האמריקניות לזיכיון "יו-גי-הו!" בעוד חברתו של סבן קיבלה את שאר נכסי 4Kids Entertainment.
ב-2 ביולי 2012 הוכרז כי חברתו של סבן תחדש את רצועת השידור לקראת הסתיו של אותה שנה.
ב-12 ביולי 2012, הוכרז כי שם הרצועה החדשה יהיה "Vortexx" וכן כי זו תחלה את שידוריה לראשונה ב-25 באוגוסט של אותה שנה.
ב-27 בספטמבר 2014 שודרה הרצועה בפעם האחרונה, כאשר זו הוחלפה על ידי "One Magnificent Morning" ב-4 באוקטובר של אותה שנה.
עלילות טייני טון - ספיישל ליל כל הקדושים (27 באוקטובר 2012 / 24 בנובמבר 2012)
ספייק מציל את חג המולד (15 בדצמבר 2012)
ספייק מציל את איילי הצפון (22 בדצמבר 2012)
4 הוא אלבומה הרביעי של להקת ההבי מטאל הבריטית בלאק סבאת' שיצא לאור בספטמבר 1972.
4" מסמן את תחילת התרחבות הצליל של הלהקה, שהחלה לעשות שימוש מועט בסינטיסייזר, כלי נשיפה והתנסויות מוזיקליות בעלי השפעות פסיכדליות.
ההקלטות לאלבום היו מלווות בקשיים רבים, הן עקב בעיות הסמים של חברי הלהקה, והן בשל ריבוי חילוקי הדעות בנוגע לשירים.
מתופף הלהקה ביל וורד העיד כי הוא עצמו כמעט ופוטר מהלהקה, בעקבות אי סיפוקו מההקלטות לשיר "Cornucopia", שלטענתו היה "בעל דפוסים מוזיקליים נוראיים".
פטריק מיהאן קיבל קרדיט כמפיק, אולם מעורבותו בהפקת האלבום הייתה מינימלית, ולמעשה טוני איומי היה אחראי עיקרי להפקת האלבום.
הרצועה האינסטרומנטלית "FX" נוצרה באופן בלתי צפוי, כאשר תליון הצלב שעיטר דרך קבע את חזהו של איומי, הסתבך בחוטי הגיטרה החשמלית, ובכך יצר סאונד לא שגרתי, שלבסוף נערך על ידי הלהקה לכדי רצועה.
4" מסמן את התפנית שחלה בסגנון של "בלאק סבאת'", כשהלהקה התנסתה בסגנונות שונים ולא אופייניים לגישת ההבי מטאל הייחודית שיצרה באלבומיה הקודמים.
הדוגמה הבולטת באלבום לכך, היא הרצועה "Changes" - בלדה שקטה המלווה בפסנתר ובמלוטרון בלבד.
התנסויות מוזיקליות נוספות ניתן למצוא ברצועות האינסטרומנטליות "FX" ו"Laguna Sunrise" הפסיכדליות.
השיר "Wheels of Confusion" מושפע במידה ניכרת מרוק מתקדם.
חברי הלהקה היו גלויי לב בנוגע לשימוש השכיח שלהם בקוקאין, בפרט בעת יצירת האלבום.
השיר "Snowblind" הוא שיר המהלל את הסם.
למעשה, שם השיר אמור היה להיות גם שם האלבום, אך המפיקים ב-"Vertigo Records" לא ששו להוציא אלבום עם התייחסות כל כך מפורשת לסם.
עם יציאת האלבום לאור, הוא נמכר בארצות הברית בלבד בכמיליון עותקים, והגיע למקום ה-13 במצעד הבילבורד, ובמקום ה-8 במצעד הבריטי.
האלבום קיבל ביקורות חיוביות רבות.
סטיב יואי מאתר Allmusic העניק לאלבום 5 כוכבים מתוך 5, ושיבח במיוחד את השיר "Wheels of Confusion", וציין כי "השיר הוא אחת מהיצירות המורכבות והמרשימות ביותר של איומי".
לדבריו של יואי, האלבום הוא אחד מהאלבומים האהובים ביותר על מעריצי הלהקה.
חריג היה מייק סטנגו (Mike Stagno) מאתר Sputnikmusic שביקר בחריפות את האלבום ובין היתר כתב: "'Vol.
הוא נשמע מיושן, וכשל בהכרזתו על עצמו כאלבום בר סמכא, וכאשר משווים אותו לאלבום הקודם והמצליח של הלהקה - זה פשוט רע באופן מאכזב".
סטנגו ציין כי הלהקה התאוששה מכישלונה באלבום זה כאשר הוציאה שנה מאוחר יותר את אלבומה המשובח Sabbath Bloody Sabbath.
בשורה התחתונה סיכם סטנגו: "זה מה שקורה שאתה מוציא לאור ארבעה אלבומים בשלוש שנים" רוב מבקרי המוזיקה לא הסכימו עם סטנגו, ואף באתרו של סטגנו עצמו זכה האלבום לציון משוקלל של 4 כוכבים מתוך 5, והאלבום נחשב בקרב המעריצים כאחד מהטובים ביותר של בלאק סבאת'.
בשנת 2000 דירג מגזין "Q" את האלבום במקום ה-60 ברשימת "100 אלבומי ההבי מטאל הגדולים של כל הזמנים".
השיר "Supernaut" נודע כאחד מהשירים האהובים ביותר על ג'ון בונהם, המתופף המפורסם של להקת לד זפלין.
האלבום נודע בגרסאות הכיסוי הרבות שנעשו לשיריו.
בין האמנים שביצעו קאבר לשירים, ניתן למנות את: מיניסטרי, אמינם, אוברקיל, ספולטורה, סיסטם אוף אה דאון, טוריסס, אנטומבד, סקרימינג טריז, ועוד רבים.
כל לחני השירים נכתבו על ידי חברי להקת בלאק סבאת'.
טוני איומי - גיטרה, פסנתר, מלוטרון
גיזר באטלר - גיטרה בס, מלוטרון
Deep Silver Volition, LLC (ידועה גם בתור Volition) הייתה חברה אמריקאית לפיתוח משחקי וידאו.
כאשר Interplay Entertainment הייתה המפיצה, החברה פיתחה את סדרת סימולטור החלל "FreeSpace".
לאחר ש-Interplay פשטה רגל, חברת THQ קיבלה בעלות על Volition בספטמבר 2000. מאז, החברה פיתחה מספר כותרים מצליחים כמו סדרת Red Faction, סדרת Summoner, הכותר The Punisher וסדרת Saints Row.
"Insane", משחק שפותח ביחד עם גיירמו דל טורו הוכרז ב-2010 בטקס פרסי Spike Video Game, אבל גרסתה של Volition של המשחק בוטלה ב-2012. מאז, דל טורו הכריז כי המשחק עדיין בפיתוח.
לאחר ש-THQ פשטו רגל, הרבה חברות ראו עניין בנכסיה של החברה, במיוחד לאחר ש-THQ הכריזו כי הם ינסו להשאיר את עובדיהם בעבודתם על ידי מכירת הנכסים של החברה.
מנהל Volition, דן קרמק אמר כי האחים וורנר, Electronic Arts, Take-Two, יוביסופט, Deep Silver וקבוצה ללא שם משיקגו ביקרו באתרם שבועות לפני המכירה.
בסופו של דבר Volition נרכשה על ידי Koch Media תמורת 22.3 מיליון דולר.
אף אחת מהחברות שהיו מעוניינות ברכישת Volition הציעו מחיר למעט יוביסופט שהציעה 5.4 מיליון דולר.
Volition הייתה הנכס השני היקר ביותר של THQ שנמכר במהלך המכירה הפומבית (אחרי Relic Entertainment).
ההערכה היא שהנכס היה יקר היא בעקבות ההצלחה של החברה בכותרים שפיתחה כמו Saints Row: The Third.
בתחילת 2012, נמכור כ-4 מיליון עותקים של הכותר מאז שחררו באמצע נובמבר 2011. THQ טענה גם שחבילות התוכן להורדה הניבו יותר רווחים ממה שהיה מצופה.
כחלק מפשיטת הרגל של THQ בינואר 2013, Volition בע"מ וסדרת Saints Row נרכשו על ידי Koch Media, בעוד שכותרים עתידיים ישתחררו תחת שם המותג Deep Silver.
סדרת Red Faction, סדרת Summoner לא נרכשו עם החברה על ידי Deep Silver, במקום זאת הן נרכשו על ידי חברת ההפצה ופיתוח משחקים השוודית Nordic Games.
ב-31 באוגוסט 2023, חברת Embracer Group החליטה לסגור לאלתר את Volition.
Voulez-Vous הוא אחד משיריה הידועים של להקת אבבא.
זכה במקום הראשון בבלגיה, והופיע ברשימת 10 השירים המושמעים ביותר בממלכה המאוחדת, בספרד, בצרפת, בשווייץ, בדרום אפריקה, בהולנד ובאירלנד.
ההקלטות הראשונות לשיר נערכו ב-13 במרץ 1978. האלבום עצמו (שנקרא גם) Voulez-Vous יצא לאור ב-1979. ההקלטה התבצעה באולפני Polar - פעם ראשונה ללהקת אבבא.
Vox הוא ערוץ טלוויזיה הנמצא בבעלות האחים וורנר דיסקברי .
משרדי הערוץ נמצאים בלונדון, אולם הערוץ מיועד לקהל הצופים בנורווגיה.
הערוץ התאום של Vox הוא TVNorge.
התוכניות המשודרות בערוץ מיועדות לקהל הצופים המבוגר בגילאי 30+.
בערוץ משודרות תוכניות פשע, אירוח, הומור וסרטים.
בשנת 2020 שיעור הצפייה של הערוץ היה 2.4%.
בשבועות שקדמו להשקת ערוץ Vox, ב-TVNorge הסתכנו בסכסוך משפטי עם ערוץ הטלוויזיה הגרמני Vox Television GmbH שבבעלות RTL, בשל מחלוקות בעניין השם.
זאת משום שחשבו כי ייתכן ויתבלבלו בין שני הערוצים.
ב-20 בינואר 2012 פורסם כי ב-Vox יוכלו לשמור על שם הערוץ החדש, כיוון שבית המשפט קבע כי השימוש בשם המיועד לקהל הנורווגי לא יכול לפגוע בערוץ הגרמני, כיוון שהם מיועדים לשידור במדינות שונות.
Vox היה זמין בשידורי כל חברות הטלוויזיה המובילות בנורווגיה: Riks-TV, Get, Canal Digital ו-Altibox החל מהשקתו.
התוכנית הראשונה ששודרה ב-23 בינואר 2012 בשעה 20:00 בערב, הייתה הסרט "הסיפור המדהים של בנג'מין באטן".
וולקנבוט היה בוטנט זדוני שהפיץ נוזקות לרבות רוגלות וביצע מתקפות מניעת שירות מבוזרות, אשר התגלה בשנת 2009.
שיא פעילותו היה בעיקר בוייאטנם, ורוב קורבנותיו במדינה היו בלוגרים.
הנוזקה הופצה באמצעות סוס טרויאני בשם Vecebot והדביקה כ-15,000 מחשבים.
בעזרת מחשבי הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות כנגד בלוגים המכילים מסרים פוליטיים נגד הממשלה.
ישנן טענות שקשרו את התקפות הבוטנט אל ממשלת וייאטנם מאחר שהם ניסו לדכא מספר הפגנות שפרצו במדינה בעקבות כרייה של מינרל הבוקסיט.
VoisFarsi (בפרסית: فارسی صدای اسرائیل, לשעבר "כאן פרסית") הייתה תחנת רדיו ישראלית ממלכתית בבעלות תאגיד השידור הישראלי, ששידרה בפרסית ליהדות איראן.
ב-10 במאי 2017 נסגרה חטיבת קול ישראל בפרסית כחלק מתהליכי סגירת רשות השידור כולה.
עד אותה עת, שודרו תוכניות בפרסית בתחנות הרדיו רשת ה' ורק"ע של קול ישראל.
בחודש לאחר התחלת פעילות התאגיד הופעלו מחדש שידורי החטיבה תחת השם "כאן פרסית", אך אלו הופסקו עד מהרה בעקבות עזיבת שדרנית התחנה.
בעקבות פנייה של מערך ההסברה הלאומי, בתאגיד השידור חזרו והפעילו את התחנה תחת השם "VoisFarsi", החל מ-17 בינואר 2018.
בשנת 2020 הוחלט על סגירת התחנה כחלק מקיצוצים בתאגיד כאן.
בתחנה שודרה תוכנית יומית (בימים א'-ה'), ב-17:00 שעון ישראל.
שידורים אלו הועברו בלווין Hotbird, והועלו אחר כך גם לאינטרנט.
במקביל לשידורי הרדיו של התחנה, פעל גם אתר אינטרנט שפרסם כתבות חדשותיות בשעות היום.
הכתבות הופצו ברשתות החברתיות פייסבוק וטוויטר.
האתר היווה חידוש, שכן בימי רשות השידור התחנה שידרה אך ורק תוכניות ברדיו.
הפעילות באתר וברשתות החברתיות הופסקה ב-2020, כשנסגרה התחנה.
מטרותיה המוצהרות של התחנה הן:
לפרסם ידיעות חדשותיות מדויקות הקשורות לאיראן, ישראל והמזרח התיכון כולו.
לפנות גם לצעירי איראן (אשר מהווים רוב באוכלוסייה) בשידוריהם וגם לצופים הוותיקים המבוגרים יותר.
ליצור "גשר" המחבר בין איראן לישראל, כתגובת נגד לתעמולה האנטי-ישראלית של איראן.
Vroom Vroom (בעברית: ורום ורום) הוא המיני-אלבום השני של הזמרת-היוצרת הבריטית צ'ארלי XCX.
האלבום יצא לאור ב-26 בפברואר 2016, על ידי חברות התקליטים פרלופון, אפל רקורדס, אסיילום רקורדס, אטלנטיק רקורדס.
עם יציאתו נכנס המיני-אלבום אל המקום השני במצעד אלבומי הדאנס\אלקטרוני של בילבורד.
המיני-אלבום זכה לביקורות מעורבות ובאתר מטקריטיק קיבל ציון של 64 מתוך 100. בדומה ל-Number 1 Angel, קיבל המיני-אלבום מהרולינג סטון דירוג של שלושה וחצי כוכבי זהב מתוך חמישה בסך הכל.
פיצ'פורק הפנו כלפי המיני-אלבום ביקורת שלילית.
Voice Over הוא סרט משנת 2018, המהווה מחווה קולנועית של בוגרי בית הספר סם שפיגל לקולנוע ולטלוויזיה לסרט "לאט יותר" של אברהם הפנר, לציון חמישים שנה ליציאתו.
Voice Over הוא הפרק השני ב"טרילוגיה הירושלמית של בוגרי סם שפיגל" שיזם רנן שור, מייסד ומנהל בית הספר, המוקדשת ליצירות המופת הקצרות של הקולנוע הישראלי בשנות השישים, הכוללת גם את "עקבות בירושלים".
הסרט הקצר "לאט יותר", זוכה פסטיבל ונציה 1968, הוערך בידי רבים כסרט הישראלי הקצר הטוב בכל הזמנים.
חמישים שנה לאחר צאת הסרט, שישה במאים ובמאיות בוגרי בית הספר סם שפיגל, ערכו לסרט מחווה קולנועית.
Voice Over כולל רסטורציה דיגיטלית לסרט המקורי ושישה סרטים קצרים שנעשו בהשראתו.
הבכורה לסרט נערכה בפסטיבל הקולנוע ירושלים ביולי 2018. הוא הופץ בסינמטקים ברחבי הארץ בידי חברת יונייטד קינג.
הסרט הוקרן בפסטיבל הסרטים בסרייבו, הפסטיבל היהודי בבוסטון, ועוד.
+שם הסרטבימוי ותסריטמשחקאורךבצל כפות תמרמאיה קניגיעל פינקל, ישראל ברייט, נעמה פרייס, עלא דקה13 דק'רעבעצןסיגלית ליפשיץגילה אלמגור, אילן דר, אריה צ'רנר14 דק'ואתה שותקאורית פוקס רותםאברהם סלקטר, אלמה דישי8 דק'30 כדורי שינהאיתן ענרמכרם ח'ורי11 דק'העץניר ברגמן וערן בר-גילגילה אלמגור, אלכס פלג6 דק'כישוףתום שובלדאנה איבגי, משה אברמוביץ', אריק זילברמן, הגר בן דוד12 דק'
Voila הוא אלבום האולפן השביעי של הזמרת-יוצרת האמריקאית בלינדה קרלייל.
האלבום יצא לאור ב-5 בפברואר 2007 באירופה, וב-6 בפברואר 2007 באמריקה הצפונית, בהוצאת חברת התקליטים רייקו-דיסק.
מתוך האלבום יצא הסינגל היחיד "I Still Love Him".
האלבום הוא אלבום האולפן הראשון של קרלייל מאז A Woman and a Man, אותו הוציאה בשנת 1996.
בהודעה לעיתונות שנמסרה באוקטובר 2006, אמרה קרלייל "אחרי שעברתי לצרפת, התוודעתי לשאנסון הצרפתי הקלאסי, תוך שנחשפתי גם להרבה מוזיקת פופ צרפתית.
הבנתי שיש עולם שלם של אמנים וזמרים שלא הכרתי.
כשגיליתי את כל השירים המדהימים הללו, התאהבתי במוזיקה הזו ורציתי להקליט כאלו בעצמי".
בארצות הברית, נמכר האלבום במידה מצומצמת בעקבות היותו אלבום בשפה הצרפתית.
בראשית צאתו, נמכר במדינה בלמעלה מ-3,000 עותקים.
Volume Up (בעברית: "הגבר את קול") הוא המיני-אלבום השלישי של להקת בנות הקיי-פופ הקוריאנית 4Minute.
המיני-אלבום יצא לאור ב-9 באפריל 2012, על ידי חברות התקליטים קיוב אנטרטיינמנט ויוניברסל מיוזיק גרופ.
מתוך המיני-אלבום יצא הסינגל היחיד "Volume Up".
המיני-אלבום הגיע למקום הראשון במצעד האלבומים של קוריאה הדרומית.
ב-9 באפריל 2012, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Volume Up".
השיר הגיע למקום השני במצעד השירים של קוריאה הדרומית, תוך שהגיע למקום השלישי במצעד השירים החמים של המדינה.
בנוסף, נכנס למצעד שירי העולם הדיגיטליים.
המיני-אלבום זכה להצלחה רבה בקוריאה הדרומית ודורג במקום ה-30 במצעד אלבומי השנה של המדינה, שפורסם בסוף שנת צאתו.
מקוםתאריםמכירותיפן (Oricon Charts)1,744קוריאה הדרומית (KMCA)87,786
Vuelve הוא אלבום האולפן הרביעי של הזמר הפוארטו ריקני ריקי מרטין.
האלבום יצא לאור ב-10 בפברואר 1998 דרך חברות התקליטים Sony Latin וקולומביה רקורדס.
האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי, וזכה בפרס גראמי לאלבום הפופ הלטיני הטוב ביותר בטקס גראמי ה-41, שנערך ב-24 בפברואר 1999.
Voicenotes הוא אלבום האולפן השני של הזמר האמריקאי צ'ארלי פות'.
האלבום יצא לאור ב-11 במאי 2018 דרך חברות התקליטים Artist Partner Group ואטלנטיק רקורדס.
פות' דחה את הוצאת האלבום מתחילת שנת 2018 עקב רצון "להפוך אותו למושלם", כאשר בזמן זה צילם מחדש את עטיפת האלבום.
לקידום האלבום יצא פות' לסיבוב הופעות באמריקה הצפונית בשנת 2018 מחודש יולי ועד לתחילת חודש ספטמבר.
האלבום זכה להצלחה מסחרית, והגיע למקום הרביעי במצעד האלבומים האמריקאי בילבורד 200, לאחר שמכר כ-58 אלף יחידות שקולות לאלבום בשבוע הראשון להוצאתו.
בנוסף זכה האלבום לביקורות חיוביות ממבקרים, שבין היתר ציינו כי האלבום מראה על שיפור מאלבומו הקודם של פות', Nine Track Mind.
"Voorgoed voorbij" (בעברית: "עבר-חלף לתמיד") הוא שיר שבוצע על ידי הזמרת ההולנדית, קורי ברוקן.
השיר ייצג את הולנד בהופעתה השנייה באירוויזיון 1956. השיר נכתב והולחן על ידי ג'ל דה פריס, ונוצח על ידי, פרננדו פאגי.
השיר הושר שמיני בסדר ההופעות, לפני שווייץ ואחרי איטליה.
במרכז מילות השיר עומדת ברוקן ששרה לאהובה לשעבר, ושואלת אותו מדוע היחסים ביניהם נגמרו לעד.
ברוקן מסבירה לו כי חשיבותה של מערכת היחסים ביניהם הייתה עמוקה בעיני ברוקן.
ב-24 במאי 1956, השיר בוצע על ידי ברוקן בתחרות האירוויזיון.
השיר השני של הולנד בתחרות, "De vogels van Holland", בוצע על ידי יטי פרל.
Voilà (בעברית: הנה) הוא שיר בצרפתית של הזמרת הצרפתייה ברברה פראווי, שייצג את צרפת באירוויזיון 2021 שנערך ברוטרדם, הולנד.
השיר נבחר לאחר זכייתו בתחרות "Eurovision France: C'est Vous Qui Décidez" שהיוותה את הקדם הצרפתי לאירוויזיון בשנה זו, ב-30 בינואר 2021.
ב-29 ביוני 2020, רשות השידור הצרפתית פרסמה קול קורא להגשת שירים לאירוויזיון 2021. ב-30 בספטמבר רשות השידור הצרפתית קיבלה למעלה מ-700 שירים.
ב-9 בדצמבר רשות השידור הכריזה על 12 השירים שעלו לגמר.
הגמר הגדול התחלק לשני חצאים.
בחצי הראשון 12 השירים התחרו על 8 המקומות הפנויים בשלב הבא.
השירים עלו לשלב הבא לאחר הצבעת חבר השופטים, הכוללים את דאנקן לורנס, זוכה אירוויזיון 2019 ואמיר, נציג צרפת באירוויזיון 2016, והצבעת הקהל.
השיר "Voilà" בוצע שביעי בסדר ההופעות ועלה לשלב השני.
בשלב השני, השיר בוצע שישי בסדר ההופעות, וזכה במקום הראשון עם 204 נקודות (104 מהשופטים ו-100 מהקהל).
בשנת 2023 השיר בוצע על ידי אמה קוק וזכה להצלחה גדולה.
צרפת חברה ב"חמשת המדינות הגדולות", לכן היא איננה צריכה להשתתף בחצאי הגמר.
ב-22 במאי, בגמר התחרות, הגיעה פראווי למקום השני כשקיבלה 499 נקודות.
Voy a quedarme (בעברית: אשאר) הוא שיר בספרדית של הזמר הספרדי בלאס קנטו.
ב-20 בפברואר 2021 נבחר השיר לייצוג ספרד בתחרות האירוויזיון לשנת 2021 ברוטרדם, הולנד.
השיר יצא לאור ב-10 בפברואר 2021 כחלק מקדם בן שני שירים בשם "Destino Eurovision" ונבחר ב-20 בפברואר באותה השנה לייצוג ספרד בתחרות.
השיר מתמודד בגמר באופן אוטומטי מאחר שספרד היא חלק ממדינות ה-"Big 5" שלא צריכות להתמודד בחצי הגמר והן המממנות העיקריות של התחרות.
ב-22 במאי, בגמר התחרות, הגיע בלאס למקום ה-24 עם שש נקודות, כשלא קיבל נקודות מהקהל.
Voices (בעברית: קולות) הוא שיר שהוקלט על ידי טוסי צ'יזה וייצג את שוודיה באירוויזיון 2021, לאחר שזכה במלודיפסטיבלן.
השיר נכתב על ידי ג'וי דב, לינאה דב, ג'ימי ת'ורנפלד ואנדרה ורת'וב.
ב-17 בנובמבר 2020, הוכרז כי שוודיה תופיע במחצית הראשונה של חצי הגמר הראשון של התחרות.
ב-18 במאי 2021, צ'יזה ביצע את השיר בחצי הגמר של התחרות.
בתום ההצבעות, הגיע למקום השביעי עם 142 נקודות.
ב-22 במאי, בגמר התחרות, הגיע צ'יזה למקום ה-14 עם 109 נקודות.
Voyage הוא אלבום האולפן התשיעי של הלהקה השוודית אבבא.
האלבום יצא לאור ב-5 בנובמבר 2021, על ידי חברות התקליטים יוניברסל ופולאר.
זהו האלבום הראשון של הלהקה מזה 40 שנה שמורכב ממוזיקה חדשה בלבד, מאז צאת אלבום האולפן השמיני שלה, The Visitors (1981), שיצא שנה לפני התפרקותה בשנת 1982.
האלבום הוכרז ב-2 בספטמבר 2021 בשידור חי של יוטיוב.
להקת אבבא הודיעה בשנת 2018 כי הקליטה שני שירים, "I Still Have Faith in You" ו-"Don't Shut Me Down", אשר הוכרזו כסינגלים המובילים מתוך האלבום.
בהמשך, הוכרז על קונצרט האווטאר הדיגיטלי של "ABBA Voyage" שהחל ב-27 במאי 2022, בבפארק האולימפי של המלכה אליזבת בלונדון.
אתר האינטרנט, abbavoyage.com, עלה לאוויר ב-26 באוגוסט 2021, לצד שלטי חוצות שהופיעו בלונדון, וחשבונות מדיה חברתית שכותרתם "ABBA Voyage" הוקמו לקידום ההודעה.
האלבום מכיל 10 רצועות, ששתיים מתוכן ("Just a Notion" ו-"Bumblebee"), הופצו בעבר בגרסת דמו כחלק ממחרוזת קטעים שנגנזו בשם "ABBA Undeleted" במארז התקליטורים, Thank You for the Music.
ב-6 ביוני 2016, התאחדה הלהקה אבבא לאחר פירוקה בשנת 1982, וביצעה את השיר "The Way Old Friends Do" במסיבה פרטית בסטוקהולם, שוודיה.
שנתיים לאחר מכן, באפריל 2018, היא הודיעה שהקליטה שני שירים חדשים: "I Still Have Faith in You" ו-"Don't Shut Me Down".
האווטארים הדיגיטליים של הלהקה שיופיעו במהלך הקונצרט, שזכו לכינוי "ABBAtars", הוכרזו לראשונה בספטמבר 2017, כאשר בני אנדרסון אמר כי ייקח זמן לעשות את פניהם ואולוואוס אמר שהוא מתרגש מאיך שהטכנולוגיה מתקדמת.
סיבוב ההופעות יועד במקור להתקיים בשנת 2019, אך בשל עיכובים טכניים ומגפת הקורונה, נדחה לשנת 2022. ל-ABBAtars יש את אותה הטכנולוגיה של פסאודו-הולוגרמה של טופאק שאקור משנת 2012, עם אווטרים תלת־ממדיים.
הלהקה עצמם היו בחליפות לכידת תנועה עבור האווטארים, עם גרפיקה של החברה Industrial Light & Magic.
פרסקטגוריהתוצאהמקורפרס גראמיאלבום השנהאלבום הפופ הווקאלי הטוב ביותר
מדינהתאריך יציאהפורמטחברת תקליטיםמקורעולם5 בנובמבר 2021תקליט • תקליטור • הורדה דיגיטלית • סטרימינגיוניברסל • פולאר
"Voyage, voyage" הוא שיר של הזמרת הצרפתייה דזיירלס.
השיר יצא כסינגל הראשון מתוך אלבום הבכורה שלה François.
אף על פי שהשיר מבוצע בשפה הצרפתית הוא זכה להצלחה רבה במצעדים ברחבי אירופה.
השיר נותר כלהיט הגדול והיחיד המזוהה עם הזמרת.
אף על פי שהשיר מושר בשפה הצרפתית הוא זכה להצלחה במצעדים, גם במדינות בהן השפה לא זוכה בדרך כלל להצלחה רבה, דוגמת הממלכה המאוחדת ואירלנד.
בגרמניה המערבית השיר הגיע למקום הראשון והיה השיר ששהה את מספר השבועות הרב ביותר במצעד 20 הגדולים במהלך שנת 1987. השיר הגיע למקום הראשון גם באוסטריה, נורווגיה וספרד.
בצרפת הגיע למקום השני, בו שהה במשך ארבעה שבועות במשך ארבעה שבועות.
השיר, בגרסתו המקורית, הגיע למקום ה-53 במצעד הסינגלים הבריטי בנובמבר 1987. באביב 1988 יצא השיר מחדש בגרסת רמיקס שבוצע לשיר על ידי פיט האמונד ופיט ווטרמן.
ביוני הגיע הרמיקס למקום החמישי בבריטניה.
באירלנד הגיע השיר למקום הרביעי גם בגרסתו המקורית וגם בגרסת הרמיקס.
במהלך השנים זכה השיר למספר רב של גרסאות כיסוי.
בשנת 1993 הוציא המצד היפני "Wink" גרסה בשפה היפנית.
הסינגל מכר כ-69,000 עותקים והגיע למקום ה-19 במצעד הסינגלים היפני.
להקת "מגנטו" המקסיקנית הוציאה בשנת 1991 גרסה בשפה הספרדית שנקראה "Vuela Vuela" (בעברית:לעוף, לעוף).
השיר הגיע למקום השלישי במצעד השירים הלטיניים של בילבורד.
הזמרת הבלגית, קייט ראיין, הוציאה גרסה משלה לשיר בשנת 2007 שנכללה באלבומה "Free".
השיר הגיע למקום השני במצעד הבלגי ונכנס לעשרת הגדולים בהולנד, ספרד ופינלנד.
להקת המטאל גותי "סירניה" הוציאה גרסה לשיר שנכללה כרצועת בונוס באלבום "Riddles, Ruins & Revelations" שיצא לאור בשנת 2021.
הזמרת-יוצרת האנגלייה שרה ברייטמן הקליטה ביחד עם הלהקה גרגוריאן את "Voyage, voyage" כחלק מהאלבום, Masters of Chant Chapter III.
בשנת 2023, הוציאה את אלבום חג המולד השני שלה Winter in Paris במסגרתו הוחלט לכלול את "Voyage, voyage" כחלק משירי האלבום.
בגרסה של האלבום השתתפה הלהקה גרגוריאן גם כן.
Vue.js (המכונה בדרך כלל Vue; מבוטא "וִיוּ" כמו "view" ) היא שלד תוכנה בקוד פתוח של model–view–viewmodel פרונטאנד JavaScript לבניית ממשקי משתמש ויישומי עמוד בודד.
השלד נוצר על ידי אוון יו, ומתוחזק על ידו ועל ידי שאר חברי צוות הליבה הפעילים.
Vue.js כולל ארכיטקטורה הניתנת להתאמה הדרגתית ומתמקדת בעיבוד הצהרתי והרכבת רכיבים.
ספריית הליבה מתמקדת בשכבת התצוגה בלבד.
תכונות מתקדמות הנדרשות ליישומים מורכבים כגון ניתוב, ניהול מצב וכלי בנייה מוצעים באמצעות ספריות וחבילות תומכות שמתוחזקות באופן רשמי.
Vue.js מאפשר הרחבת HTML עם תכונות HTML הנקראות הנחיות.
ההנחיות מציעות פונקציונליות ליישומי HTML ומגיעות כהנחיות מובנות או בהגדרת משתמש.
Vue נוצר על ידי אוון יו לאחר שעבד עבור Google באמצעות AngularJS במספר פרויקטים.
מאוחר יותר הוא סיכם את תהליך החשיבה שלו: "חשבתי, מה אם אני יכול פשוט לחלץ את החלק שמאוד אהבתי ב-Angular ולבנות משהו ממש קליל".
תרומת קוד המקור הראשונה לפרויקט הייתה מתוארכת ליולי 2013, ו-Vue שוחרר לראשונה בפברואר הבא, ב-2014.
שמות הגרסאות נגזרים לעיתים קרובות ממנגה ואנימה, רובם בתוך ז'אנר המדע הבדיוני.
כאשר משוחררת גרסה עיקרית חדשה, כלומר v3.yz, הגרסה המשנית האחרונה, כלומר 2.xy הופכת לגרסת LTS (תמיכה ארוכת טווח) למשך 18 חודשים (תיקוני באגים ותיקוני אבטחה) ובמשך 18 החודשים הבאים יהיה במצב תחזוקה (תיקוני אבטחה בלבד).
רכיבי Vue מרחיבים רכיבי HTML בסיסיים כדי להכיל קוד לשימוש חוזר.
ברמה גבוהה, רכיבים הם אלמנטים מותאמים אישית שאליהם מצרף המהדר של ה-Vue התנהגות.
ב-Vue, רכיב הוא בעצם מופע Vue עם אפשרויות מוגדרות מראש.
קטע הקוד שלהלן מכיל דוגמה של רכיב Vue.
הרכיב מציג כפתור ומדפיס את מספר הפעמים שהלחצן נלחץ:
Vue משתמש בתחביר תבנית מבוסס HTML המאפשר לקשור את ה-DOM המעובד לנתונים באובייקט של Vue.
כל תבניות Vue הן HTML חוקי שניתן לנתח על ידי דפדפנים תואמי מפרט ומנתחי HTML.
ה-Vue מרכיב את התבניות לפונקציות עיבוד של DOM וירטואליות.
מודל אובייקט מסמך וירטואלי (או "DOM") מאפשר ל-Vue לעבד רכיבים בזיכרון שלו לפני עדכון הדפדפן.
בשילוב עם מערכת התגובתיות, Vue יכול לחשב את המספר המינימלי של רכיבים לעיבוד מחדש ולהחיל את הכמות המינימלית של מניפולציות DOM כאשר מצב האפליקציה משתנה.
Vue כולל מערכת תגובתיות המשתמשת באובייקטי JavaScript פשוטים ובעיבוד מחדש מאופטם.
כל רכיב עוקב אחר התלות התגובתית שלו במהלך העיבוד שלו, כך שהמערכת יודעת בדיוק מתי לעבד מחדש, ואילו רכיבים לעבד מחדש.
Vue מספקת מגוון דרכים להחיל אפקטי מעבר כאשר פריטים מוכנסים, מתעדכנים או מוסרים מה-DOM.
החלה באופן אוטומטי של קלאסים עבור מעברי CSS ואנימציות
אינטגרציה של ספריות צד שלישי אנימציה CSS, כגון Animate.css
שימוש ב-JavaScript כדי לבצע מניפולציה ישירה של ה-DOM במהלך Hooking של מעברים
אינטגרציה של ספריות צד שלישי אנימציה של JavaScript, כגון Velocity.js
כאשר אלמנט עטוף ברכיב מעבר מוכנס או מוסר, זה מה שקורה:
Vue ירחרח אוטומטית אם לרכיב היעד יש מעברי CSS או הנפשות.
אם כן, קלאסים של מעבר CSS יתווספו או יוסרו בתזמונים המתאימים.
אם רכיב המעבר סיפק Hooking ל-JavaScript, הוקים אלה ייקראו בתזמונים המתאימים.
אם לא מזוהים מעברי CSS או אנימציות ולא מסופקים הוקים של JavaScript, פעולות ה-DOM להכנסה או הסרה יבוצעו מיד בפריים הבא.
חיסרון מסורתי של יישומי דף יחיד (SPA) הוא חוסר היכולת לשתף קישורים לדף ה"משנה" המדויק בתוך דף אינטרנט ספציפי.
מכיוון שיישומים מסוג זה מספקים למשתמשים שלהם רק תגובה אחת המבוססת על כתובת אתר מהשרת (הוא משרת בדרך כלל index.html או index.vue), שמירה כסימניה של מסכים מסוימים או שיתוף קישורים לקטעים ספציפיים היא בדרך כלל קשה עד בלתי אפשרית.
כדי לפתור בעיה זו, נתבים רבים בצד הלקוח מגדירים את כתובות האתרים הדינמיות שלהם ב-" hashbang " (#!), למשל page.com/#!
עם זאת, עם HTML5 רוב הדפדפנים המודרניים תומכים בניתוב ללא hashbangs.
Vue מספקת ממשק לשינוי מה שמוצג בדף בהתבסס על נתיב ה-URL הנוכחי - ללא קשר לאופן שבו הוא שונה (בין אם באמצעות קישור שנשלח בדוא"ל, רענון או קישורים בתוך הדף).
בנוסף, שימוש בנתב בפרונטאנד מאפשר מעבר מכוון של נתיב הדפדפן כאשר אירועי דפדפן מסוימים (כלומר קליקים) מתרחשים על כפתורים או קישורים.
Vue עצמו אינו מגיע עם ניתוב, אבל חבילת הקוד הפתוח "vue-router" מספקת API לעדכון כתובת ה-URL של האפליקציה, תומכת בלחצן 'הקודם' (היסטוריית ניווט), ואיפוסי סיסמה בדוא"ל או קישורי אימות בדוא"ל עם פרמטרים של כתובת URL לאימות.
הוא תומך במיפוי מסלולים מקוננים לרכיבים מקוננים ומציע בקרת מעבר מדויקת.
עם Vue, מפתחים כבר מחברים יישומים עם אבני בניין קטנות הבונות רכיבים גדולים יותר.
עם ה-vue-router שנכנס לתמונה, יש למפות רכיבים רק למסלולים שאליהם הם שייכים, ומסלולי הורה/שורש חייבים לציין היכן אלמנטים צאצאים צריכים להופיע.
מגדיר נתיב פרונטאנד בכתובת websitename.com/user/<id> .
אשר יעבד ברכיב המשתמש המוגדר ב- (const User.
מאפשר לרכיב המשתמש להעביר את המזהה המסוים של המשתמש שהוקלד בכתובת האתר באמצעות מפתח params של אובייקט $route: $route.params.id .
תבנית זו (המשתנה לפי הפרמטרים המועברים לנתב) תעובד ל- <code><router-view></router-view></code> בתוך ה-div#app של ה-DOM.
ה-HTML שנוצר לבסוף עבור מישהו שמקליד: websitename.com/user/1 יהיה:
ספריית הליבה מגיעה עם כלים וספריות שפותחו על ידי צוות הליבה והתורמים.
Devtools - תוסף דפדפן devtools לאיתור באגים ביישומי Vue.js
Vue CLI - כלי עבודה סטנדרטיים לפיתוח מהיר של Vue.js
Vue Router - הנתב הרשמי
Vuex - ניהול מצב מרכזי בהשראת Flux
פיניה (Pinia)– ניהול מצב פשוט
Volumes, 1 & 2 הוא צמד מיני-אלבומים של ברנט סמית וזק מאיירס מלהקת הרוק האמריקאית שיינדאון.
החלק הראשון, Volume 1, יצא לאור ב-9 באוקטובר 2020 והחלק השני, Volume 2, ב-23 באוקטובר באותה שנה.
שני החלקים יצאו באטלנטיק רקורדס.
בניגוד למיני אלבום הקודם של הצמד, באלבומים אלה ישנו שילוב של גרסאות כיסוי אקוסטיות מחד ושירים מקוריים של הצמד מאידך, חלקם בליווי פסנתר, ולא רק גיטרות אקוסטיות.
שני השירים הראשונים שיצאו מתוך האלבומים היו השיר המקורי "Not Mad Enough", וגרסת כיסוי לשיר "Rockin' in the Free World" של ניל יאנג.
שני השירים הופצו תחילה ביוטיוב ובערוצים נוספים ב-21 באוגוסט 2020.
בדומה לצמד האלבומים הקודמים, גם הפעם אפשרו השניים למעריצים להצביע לשירים שיירצו שיבצעו להם גרסאות כיסוי, הפעם באמצעות האתר שלהם, ולא באמצעות פייסבוק.
ברנט סמית – שירה, שותף לשירה ב-"Never Tear Us Apart"
סנג'אי פאריק — במאי הקליפים ל-"Bad Guy" ו-"Panic!"
Voices of a Distant Star (ביפנית: ほしのこえ; באופן מילולי: "קולו של כוכב רחוק") הוא סרט אנימה יפני, מסוגת מדע בדיוני, אשר נוצר והונפש על ידי מאקוטו שינקאי.
הקרנת הבכורה של הסרט התקיימה ביפן במהלך פברואר 2002.
על בסיס הסרטון נוצר גם עיבוד מאנגה שאוייר על ידי מיזו סאהארה.
עלילת הסרט עוקבת אחר חייהם של שני חברי ילדות קרובים, הנערה מיקאקו והנער נובורו, אשר מופרדים כאשר מיקאקו נשלחת לחלל על מנת לקחת חלק במלחמה נגד חייזרים המאיימים להשמיד את כדור הארץ.
ככל שמיקאקו מתרחקת יותר ויותר מכדור הארץ, לוקח זמן רב יותר עד שהודעות הטקסט שהיא שולחת מהטלפון הסלולרי שברשותה מגיעות לכדור הארץ.
הסרט עוקב בו זמנית גם אחר המלחמה בה היא לוקחת חלק, וכמו גם אחר החיים של נובורו בכדור הארץ אשר מקבל את הודעות הטקסט השונות ממנה לאורך השנים.
מיקאקו נגאמין – תלמידת תיכון אמיצה שהופכת לטייסת חלל בצבא, ונבחרת בהמשך לקחת חלק במשימת מיוחדת בה היא תילחם בגזע החייזרים טארסיאנים אשר מאיימים להשמיד את כדור הארץ.
במהלך הסרט, מיקאקו מתמודדת עם האתגרים של מסע בחלל ולחימה בחייזרים, תוך כדי שהיא מתכתבת עם חברה נובורו שנמצא בכדור הארץ.
נובורו טרהאו – תלמיד תיכון וחברה של מיקאקו.
בעוד שמיקאקו נמצאת בחלל ונלחמת בחייזרים, נובורו נשאר על כדור הארץ, והשניים מתקשרים זה עם זו באמצעות הודעות טקסט בטלפונים הסלולריים שלהם.
ככל שהמרחק ביניהם הולך וגדל, נובורו חווה כמיהה עמוקה למיקאקו ונאבק בקושי הרגשי הכרוך בפרידה הממושכת ממנה.
הוא מנסה לחיות חיים נורמליים תוך שהיא מקווה כל העת שמיקאקו תשוב בקרוב לכדור הארץ בשלום.
Volfied (וולפיד; ביפנית: ヴォルフィード; בישראל הוא מכונה לעיתים גם "סוגר שטחים" בדומה לקסוניקס) הוא משחק ארקייד שעוצב על ידי פוקיו מיצוג'י, ויצא לאור על ידי חברת טאיטו היפנית ב-1989.
המשחק הוא המשך למשחק , עם תכונות נוספות ועיצוב מדע בדיוני עתידני.
בניגוד לגאומטריה הקווית של Qix, השחקן שולט בחללית קטנה שנקראת "מונטורוס" במקום בסטיקס, והאויבים הם חייזרים.
טייס חלל חוזר לכוכב הלכת שלו, "וולפיד", ומגלה שהוא מותקף על ידי כוח חייזרי לא ידוע.
מעטים מתושבי וולפיד שנותרו מסתתרים במחתרת ושולחים לטייס אות מצוקה.
טייס החלל מחליט להציל אותם ולחסל את איום החייזרים באמצעות מונטורוס, ספינת החלל שלו.
המשחקיות זהה בכללותה לזו של Qix.
עם זאת, האויב העיקרי אינו אוסף של קווים כמו ב-Qix, אלא חייזר מתחלף שמלווה תמיד בחייזרים קטנים יותר.
כשהשחקן מצליח לסמן באמצעות החללית חלק מהשטח בשלב, הצד שבו האויב הראשי מצוי בו מוגדר בתור החוץ.
כל אויב קטן יותר שמצוי בתוך השטח המסומן נהרג, תוך שהשחקן זוכה בשיפורים ונקודות.
על מנת להשלים שלב, השחקן חייב לסמן לפחות 80% משטח השלב.
זאת, בניגוד ל-Qix, בו נדרש 70% מהשטח, ו-Super Qix שדרש 75%.
לכל שלב בוולפיד יש רקע ואויבים משלו, והרקע באזורים שהשחקן סימן מוחלף לפי התקדמותו ברקע של השלב הבא.
על שטח המשחק מופיעות גם קופסאות אפורות שנותנות לשחקן שיפורים אקראיים כשהן נאספות.
אם השחקן מקיף את האויב הראשי בבת אחת, הוא מקבל בונוס מיוחד של מיליון נקודות ואם הוא יורה בו, הוא מקבל מאה אלף נקודות.
ב-1989 חברת I.T.L פיתחה יחד עם טאיטו, גרסה לקונסולת ה-PC Engine.
ב-1991 שתי החברות גם פתחו גרסה של המשחק לקונסולת הסגה מגה דרייב.
באמריקה הגרסה שווקה תחת השם "Ultimate Qix".
חברת Empire Interactive פיתחה גרסאות של המשחק לקומודור אמיגה, אטארי ST והמחשב האישי.
בשנת 1991 חברת Ving פיתחה גרסה של המשחק למחשבי ה-FM Towns שהופצה ביפן בלבד, אף שהטקסט במשחק הוא באנגלית.
שוחררה בשנת 2001. באמריקה הגרסה שווקה תחת השם "Qix Neo".
ב-2005 יצרה טאיטו את "Taito Legends", אוסף משחקים ובכללם Volfied לקונסולות פלייסטיישן 2, Xbox ול-Windows.
גרסת Java לטלפונים סלולריים, הופצה באירופה על ידי טאיטו ב-2007.
ביפן, המגזין Game Machine כלל את Volfied בגיליון ה-15 בספטמבר 1989 כיחידת ארקייד השולחנית התשיעית המצליחה ביותר של החודש.
Vox (מלטינית vōx; בעברית: קול) הוא אתר חדשות ודעות אמריקאי בבעלות Vox Media.
האתר נוסד באפריל 2014 על ידי עזרא קליין, מאט איגלסיאס ומליסה בל, ונודע בשל תוכני העיתונאות ההסברתית שלו.
הנוכחות של האתר באמצעי תקשורת אחרים כוללת גם ערוץ יוטיוב, מספר פודקאסטים, ותוכנית המשודרת בנטפליקס בשם "מקרוב".
Vox תואר כנוטה לשמאל ופרוגרסיבי.
לפני הקמת Vox, עזרא קליין עבד בשביל "וושינגטון פוסט" כראש Wonkblog, בלוג מדיניות ציבורית.
כשקליין ניסה להשיק אתר חדש באמצעות מימון מעורכי העיתון, הצעתו נדחתה וקליין עזב לאחר מכן את הוושינגטון פוסט לתפקיד ב-Vox Media בינואר 2014.
דייוויד קאר מ"הניו יורק טיימס" קישר את היציאה של קליין ל-Vox עם "עיתונאים בעלי שם גדול" אחרים שעוזבים עיתונים לסטארט-אפים דיגיטליים, כמו וולטר מוסברג וקארה סווישר (מ-Recode, שנרכשה מאוחר יותר על ידי ושולבה ב-Vox).
הוא תיאר את Vox Media כ"חברת טכנולוגיה המייצרת מדיה".
מתפקידו החדש, קליין פעל להקמת Vox, כולל גיוס עיתונאים חדשים לאתר.
קליין ציפה "לשפר את הטכנולוגיה של החדשות" ולבנות פלטפורמה מקוונת מצוידת יותר להפיכת חדשות מובנות.
צוות האתר החדש, בן 20 איש, נבחר בשל מומחיותם בתחומי נושא וכלל את מתיו איגלסיאס של סלייט, מליסה בל ועמיתיו של קליין מהוושינגטון פוסט.
Vox הושק ב-6 באפריל 2014, כשקליין שימש כעורך הראשי.
מאמר המערכת הפותח של קליין, "How politics makes us stupid" (בעברית: "איך פוליטיקה עושה אותנו טיפשים"), הסביר את מצוקתו בנוגע לקיטוב פוליטי בהקשר של התיאוריות של פרופסור דן קאהן בבית הספר למשפטים באוניברסיטת ייל על האופן שבו אנשים מגנים על עצמם מפני מידע שמתנגש עם אמונות הליבה שלהם.
ביוני 2016, Vox השעו את הכתב אמט רנסין בשל סדרת ציוצים הקוראים למהומות נגד טראמפ, כולל אחד ב-3 ביוני 2016, שדרש, .
הציוצים משכו תשומת לב לאחר שהפגנות אלימות נגד טראמפ התקיימו בסן חוזה שבקליפורניה, ביום הציוץ של רנסין.